આ વર્ષે અમને કર્જતથી બદલાપુર મુસાફરી કરતા મુસાફરોએ બદલાપુર પહેલાં હંડી ફોડવા નિવેદન કર્યું હતું એમ જણાવતાં જાગૃતિએ કહ્યું હતું કે ‘આ મુસાફરોની ડિમાન્ડને માન આપીને ગઈ કાલે અમે પહેલી દહીહંડી બદલાપુર પહેલાં ફોડી હતી. આ મટકી અમે એક બાળક પાસે ફોડાવી હતી. ત્યાર પછી અમારા રૂટીન પ્રમાણે અમારા ગ્રુપની એક યુવતીએ મુલુંડમાં મટકી ફોડી હતી. આ બન્ને સમયે હાથી ઘોડા પાલખી જય કનૈયાલાલ કીના નાદથી આખો કમ્પાર્ટમેન્ટ ગુંજી ઊઠ્યો હતો. આ સમયે મહિલા સિવાયના કમ્પાર્ટમેન્ટના પુરુષો પણ અમારી સાથે જોડાયા હતા.’